b'\n_START_ARTICLE_\nSmrekovo mazilo\n_START_PARAGRAPH_\nSmolno mazilo (ang. resin salve), v Sloveniji imenovano tudi smrekovo mazilo, je tradicionalno zdravilno sredstvo, katerega glavna sestavina je smrekova smola.\n_START_SECTION_\nSestava\n_START_PARAGRAPH_\nSmrekova smola, ki je glavna sestavina smrekovih mazil je v skandinavskih de\xc5\xbeelah najpogosteje pridobljena z norve\xc5\xa1ke smreke (Picea excelsa), na Slovenskem pa z navadne smreke (Picea abies)._NEWLINE_Najve\xc4\x8dji dele\xc5\xbe mazilne osnove predstavlja ma\xc5\xa1\xc4\x8doba, ki je lahko \xc5\xbeivalskega ali rastlinskega izvora, nekatera smrekova mazila pa vsebujejo tudi mineralna olja.\n_START_SECTION_\nMedicina\n_START_PARAGRAPH_\nV medicini se uporablja kot sredstvo proti glivicam in kot sredstvo za zdravljenje ran, saj ima mo\xc4\x8dan protibakterijski in protiglivi\xc4\x8dni u\xc4\x8dinek.\n_START_SECTION_\nLjudsko zdravilstvo\n_START_PARAGRAPH_\nMazila iz smrekove smole so uporabljali ameri\xc5\xa1ki staroselci za zdravljenje odrgnin, v drugih predelih sveta pa se njihovo uporabo povezuje z zdravljenjem artritisa, turov, opeklin, prehlada, tuberkuloze, ka\xc5\xa1lja, driske in drugih prebavnih motenj, glavobola, vnetij grla, revmatizma, kamnov, tumorjev in ran_NEWLINE_V Slovenskem prostoru je o zdravilnih u\xc4\x8dinkih pripravkov iz smrekove smole pisal pater Simon A\xc5\xa1i\xc4\x8d.\n_START_SECTION_\nNevarnosti za zdravje\n_START_PARAGRAPH_\nRaziskave so pokazale 5,5% pojavnost alergij na smolo bora in smreke v obliki kontaktnega dermatitisa.'